# **DECIZIA ETAPEI DE ÎNCADRARE**

## Nr. 7847 din 12.11.2018

Ca urmare a solicitării de emitere a acordului de mediu adresate de **SC OMV PETROM SA**, cu sediul în Bolintin Vale, str. Republicii, nr. 2C, judeţul Giurgiu, , înregistrată la APM Giurgiu cu nr. 7847/11.10.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.11.2018, că proiectul „**Redimensionare grup de pompare 2145 Bălăria**” propus a fi amplasat în comuna Ghimpaţi, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10b);

1. *Caracteristicile proiectului:*
2. dimensiunea şi concepţia întregului proiect

Proiectul este de dimensiune medie şi presupune optimizarea facilităţilor de suprafaţă a producţiei în incinta Grupului de pompare 2145 Bălăria existent; constă în montarea unui manifold şi cuprinde următoarele:

* montarea unei claviaturi colectare sonde de ţiţei (PMAN) cu 6 intrări (5 intrări existente şi 1 intrare de rezervă), pe o platformă betonată prevazută cu cuvă pentru colectare scurgeri tehnologice;
* împrejmuirea cu gard metalic a PMAN-ul nou instalat, având lungimea de cca. 90 m, cu o înălţime de 2,5 m, prevăzut cu o poartă de acces auto de 4 m şi o poartă de acces pietonal cu lăţimea de 1 m;
* rezervor îngropat 5 m3 pentru colectarea scurgerilor tehnologice si pluviale;
* iluminat perimetral bazat pe tehnologie LED;
* montajul unei conducte de total 8”x1428 m, din fibră de sticlă, pentru transportul ţiţeiului de la Grupul de pompare 2145 Bălăria până la Parc 11 Bălăria;
* conectarea conductei de total proiectate la instalaţiile existente în Parc 11 Bălăria.

Conducta se va monta la 0,5 m (intre generatoare) de conductele existente paralele si la 1,00 m fata de marginea drumurilor de exploatare. Conductele vor fi pozate îngropat la adâncime de minim 1,10 m măsurată de la suprafaţa solului la generatoarea superioară a conductei. Înainte de pozarea conductei, pe fundul şanţului se va aşeza un strat de nisip cu grosimea de 10 cm.

După ce se aşează conducta din oţel în şanţ, acesta se va astupa cu 20 cm de nisip. Peste acest strat de nisip se adaugă 30 cm de pământ de umplutura şi se montează folie de avertizare. La suprafaţă, se va reface stratul vegetal compactat astfel încât configuraţia terenului să rămână cea iniţială.

Conducta de total proiectată se va cupla cu capătul inițial la ventilul de izolare de la manifoldul Grupului 2145 Bălăria și cu capătul final în flanşa existentă a habei de productie existente în Parcul 11 Bălăria.

Prizările se vor face în general după curăţarea interioara şi probele de presiune. Toate sudările la punctele de prizare vor fi verificate 100% prin radiografiere, în conformitate cu specificaţia pentru testarea nedistructivă a sudurilor. Conducta de transport ţiţei va fi supusă probelor de presiune. După efectuarea testului de presiune şi golirea conductei acestea vor fi suflate cu aer.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale, în special a solului, a terenurilor, a apei şi a biodiversităţii: toate materialele folosite sunt achiziţionate de la unităţi de profil; investiţia va ocupa o suprafaţa de teren aparţinând beneficiarului lucrării şi domeniului public;
3. producţia de deşeuri va fi redusă în perioada de execuţie a lucrărilor; deşeurile generate pe amplasament în timpul realizării investiţiei şi funcţionării obiectivului se vor colecta controlat, pe categorii şi vor fi gestionate de unităţi abilitate;
4. poluarea şi alte efecte nocive – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
5. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice – prin soluţiile constructive adoptate şi un management corespunzător proiectul nu va implica riscuri majore pentru mediu;
6. riscurile pentru sănătatea umană (de exemplu, din cauza contaminării apei sau a poluării atmosferice) - prin soluţiile constructive adoptate şi un management corespunzător proiectul nu va implica riscuri pentru sănătatea umană.
7. *Amplasarea proiectelor:*

a) utilizarea actuală şi aprobată a terenurilor – terenul pe care se va realiza investiţia este situat în extravilanul comunei Ghimpaţi;

b) bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia – nu este cazul;

c) capacitatea de absorbţie a mediului natural, acordându-se atenţie specială următoarelor zone:

1. zonele umede, zone riverane, guri ale râurilor – obiectivul nu este amplasat în zone umede, zone riverane sau guri ale râurilor;
2. zonele costiere şi mediu marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi este amplasat în vecinătatea unei zone forestiere;
4. rezervaţii şi parcuri naturale – obiectivul nu este amplasat în parcuri şi rezervaţii naturale;
5. zone clasificate sau protejate de dreptul naţional; zone Natura 2000 desemnate de statele membre în conformitate cu Directiva 92/43/CEE şi Directiva 2009/147/CE – nu este cazul;
6. zonele în care au existat deja cazuri de nerespectare a standardelor de calitate a mediului prevăzute în dreptul Uniunii şi relevante pentru proiect sau în care se consideră că există astfel de cazuri – nu au fost înregistrate astfel de situaţii;
7. zone cu o densitate mare a populaţiei – nu este cazul;
8. peisajele şi situri importante din punct de vedere istoric, cultural sau arheologic – nu este cazul.
9. *Tipurile şi caracteristicile impactului potenţial:*
10. importanţa şi extinderea spaţială a impactului – nu este cazul;
11. natura impactului – impactul fizic asupra mediului este redus;
12. natura transfrontieră a impactului – nu este cazul;
13. intensitatea şi complexitatea impactului – impact relativ redus şi local;
14. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane; lucrările se vor desfășura cu respectarea normelor specifice impuse, utilajele vor fi omologate, verificate și autorizate să execute lucrările propuse, iar mediul nu va fi afectat
15. debutul, durata, frecvenţa şi reversibilitatea preconizate ale impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;
16. probabilitatea de reducere efectivă a impactului – proiect a cărui implementare va avea impact redus asupra factorilor de mediu, datorită soluţiile constructive adoptate.

Pe parcursul derulării procedurii de reglementare, publicul interesat de proiectul propus a fost informat de către A.P.M. Giurgiu şi S.C. OMV PETROM S.A., după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **S.C. OMV PETROM S.A.**  **– titulară proiect –** | **Participări ale publicului în procedura derulată** |
| Solicitare acord de mediu | Afişare pe pagina web în data de 19.10.2018 | Ziarul „Adevărul” din 26-28.2018 şi afişare la sediul Primăriei Ghimpaţi în 26.10.2018. | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

II. Motivele care au stat la baza luării deciziei etapei de încadrare în procedura de evaluare adecvată - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

**Condiţiile de realizare a proiectului:**

* ***Protecţia calităţii apelor***
* apa va fi folosită doar în scop menajer;
* se vor avea în vedere următoarele:
  + salubrizarea şi igienizarea permanentă a amplasamentului;
  + combaterea scurgerii de produse petroliere;
  + depozitarea deşeurilor în zone special amenajate;
  + indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 188/2002 – NTPA 002/2002, cu modificările şi completările ulterioare, corelat cu restricţiile impuse de operatorul care va efectua vidanjarea.

Se vor respecta prevederile Legii Apelor nr. 107/1996 cu modificările şi completările ulterioare.

* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice.

Realizarea şi funcţionarea obiectivului se vor face cu respectarea prevederilor Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate atât în perioada de construcţie cât şi în perioada de funcţionare a obiectivului.

* ***Protecţia împotriva zgomotului şi vibraţiilor:***
* se vor folosi utilaje cât mai silenţioase în vederea diminuării disturbării fonice.

Realizarea şi funcţionarea obiectivului se vor face cu respectarea prevederilor STAS 10009-2017 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei.

* ***Protecţia solului şi subsolului:***
* se va evitarea impurificarea solului cu produse petroliere rezultate de la utilajele şi mijloacele de transport utilizate pentru executarea lucrărilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate;
* depozitarea materialelor de construcţie se va face în spaţii special amenajate şi echipate corespunzător.
* ***Gestiunea deşeurilor***

În faza de realizare a investiţiei/funcţionare vor rezulta deşeuri de construcţii, deşeuri menajere şi deşeuri de ambalaje.

Zona de depozitare a deşeurilor va fi clar marcată şi semnalizată, iar recipientele (pubele, containere, etc.) vor fi inscripţionate. Deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate, pe bază de contract.

* se vor respecta H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României.

**Organizarea de şantier** se va realiza în interiorul amplasamentului. Lucrările de execuţie se vor desfăşura cu personal calificat. Pentru accesul utilajelor de montaj şi echipamentului necesar realizării lucrărilor propuse se vor folosi drumurile existente.

* ***Alte condiţii***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* evitarea poluărilor accidentale cu carburanţi şi lubrifianţi; în cazul unor scurgeri accidentale se va interveni imediat prin curăţarea zonei respective;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la finalizarea proiectului se va anunţa G.N.M C.J. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010;
* solicitarea revizuirii autorizaţiei de mediu la punerea în funcţiune a investiţiei.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.